Udstilling i FOYER: Spændt / Form
2022-03-12 - 2022-04-03 | Statens Værksteder for Kunst, Strandgade 27B, København K, 1401, Danmark
12. marts – 3. april 2022
Møbeldesigner Jonas Lyndby Jensen: Bukning af træ i møbeldesign
Stole udført i asketræ og udviklet med udgangspunkt i metoder til at bukke træ for at undersøge grænserne for træets fleksibilitet.
Snowshoe består af en ring af massivt træ, som er stukket – træet er blevet dampet og lagt i en maskine, der giver et voldsomt tryk i fiberretningen, som gør fibrene “harmonikaformede”. På den måde er træet bukbart, så længe det er fugtigt.
Biscuit har en rygskal af lamineret træ bukket i to retninger. Flere lag finér er limet sammen og presset i en specialbygget form.

Fernisering: 11. marts 2022 kl. 15:00-18:00
Adresse:
Strandgade 27B
1401 København K.
–
English
Exhibition in FOYER: Form / Bent
12 March – 3 April 2022
Furniture Designer, Jonas Lyndby Jensen: Wood bending in furniture design
Two chairs, Snowshoe and Biscuit, made of ash wood developed with different wood bending techniques to challenge the wood’s flexibility.
Opening: 11 March 2022, 3pm-6pm
Address:
Strandgade 27B
1401 Copenhagen

Vil du udstille i Foyer?
Klik her

KKS generalforsamling
2022-03-19 17:00 - 20:00 (Europe/Copenhagen)

Gender Trouble in The World of Art
2022-03-21 17:00 - 18:00
Artist talk: Augusta Atla
En 10 år lang kunst-pilgrimsrejse gjorde Augusta Atla opmærksom på, at der hersker en grundlæggende patriarkalsk struktur i vores kulturarv og i samtiden. Hendes arbejde sigter derfor imod at gøre op med litteratur- og kunsthistoriens kønsmæssige uligheder. I årene 2007 – 2016 besøgte hun de europæiske mestres kunstværker, forskede i religiøs ikonografi og udforskede det antikke Grækenlands historie. Fra 2003 – 2016 var hun bosat i London, Venedig, Rom, Milano, Athen og Paris.

Af Rebekka Lewin
At skabe kunst er min måde at være i verden på. Min bro mellem hverdagen og det hinsides. Med kunst har jeg langsomt opbygget min praksis, baseret på en feministisk etik, som det sidste tilflugtssted i en patriarkalsk og værdimæssigt over-rationel verden.
Augusta Atla omdanner ofte udstillingsrummet til ét samlet værk. Det skaber en rituel helhed som om, kunstneren netop har forladt rummet. Fraværet er en vigtig pointe – ikke kun fordi kunstneren har efterladt sig spor, men fordi fraværet af den kvindelige kunstner er et gennemgående tema hos Atla.
Hun benytter serigrafi, maleri, collage og foto i sin praksis og skaber med det en ”omskrivning af kunsthistorien”. Fravær og tilstedeværelse er en kritisk, følelsesladet og potent strategi for Atla, som sampler og redigerer referencer og motiver ved at fjerne elementer, hvorefter hun tilfører nye lag. Hun skaber et rum til at bearbejde og metodisk undersøge identiteter og disses mønstre. Således arbejder hun sig metodisk henimod et nyt kritisk blik på identitet og undersøger forholdet mellem magt og køn.
Rent teknisk arbejder Atla i 2d med serigrafi og foto i mørkekammer, digital redigering og tegning, fysiske collageklip og bemaling.
Mandag d. 21. marts kl. 17:00 giver Augusta Atla en artist-talk og byder indenfor i fotostudiet på Statens Værksteder for Kunst, hvor hun har arbejdsophold for at producere en udstilling til CAN Christina Androulidaki Gallery i Athen.
Her vil Augusta fortælle om sit arbejde med kunsten og kunsthistorien, betydningen af de mange udlandsophold og lægger slutteligt op til et indblik i de aktuelle projekter.
Arrangementet udvikles i samarbejde med Christianshavn Bogfestival 2022. Det er gratis at deltage, men du bedes booke en billet. Klik her
Adresse:
Statens Værksteder for Kunst
Strandgade 27B, plan 4
1401 København K
Christianshavns Bogfestival skruer i 2022 op for sanserne og lader publikum lugte, smage, høre, føle og se litteraturen på nye måder. Vi vækker tekstens sanselighed til live og sætter poesi og litteratur i spil på smagfulde måder. Vi går ruter fra romaner og digte, mens vi dufter, beskuer og lytter til byen. Vi drikker eller spiser den samme mad som hovedpersonerne i litteraturen. Vi føler på kunst og natur, og vi lytter til litteraturen i omgivelser, der minder om dem, beskrevet i teksten. Vi hjælper med andre ord læserne til at levendegøre de oplevelser, de normalt selv skal forestille sig. Pandemien har lært os at sætte pris på at kunne lugte og smage, og den har også vist, at vi mennesker har brug for at mødes om det, der betyder noget for os. Gerne i det fysiske rum. Med årets tema ønsker vi at hylde det poetiske og det sanselige i litteraturen, og vi ønsker at skabe rum hvor forfattere og publikum kan komme tæt på hinanden. Gennem oplæg, samtaler og sanseinput ønsker vi at belyse vigtigheden af at være ved sine sansers fulde fem.

Når lyset spiller på farvetangenterne
2022-03-25 16:00 - 17:30
Artist talk: Christina Augustesen
Farver, bevægelse og lys er fundamentet i Christina Augustesens rumlige lysskulpturer. Som lysdesigner og billedkunstner skaber hun værker, der gengiver bevægelser og farver fra naturens evigt skiftende lys.

Af Rebekka Lewin
Skiftende skyer, der hastigt passerer solen, en grå himmel og solens bevægelse fra øst til vest er bestemmende for, hvordan lyset rammer jorden og dermed, hvordan vi påvirkes af det. Det er disse vejrfænomener, der optager Christina Augustesen, og som hun har en særlig evne til at indfange.
I sit arbejde materialiserer hun de observerede lys- og farvefænomener i geometriske akrylkasser. Dagslys og programmeret elektrisk lys gennemstrømmer forskellige skulpturelle former, der spænder fra mindre firkantede kasser til store cylindriske installationer i gaderummet. Med langsom og gradvis bevægelse gør hun opmærksom på vores egen sansning. Hun præsenterer os for en universelt genkendelig sansning med reference til naturen og de omgivelser, vi befinder os i.
Fredag d. 25. marts kl. 16:00 inviterer vi til artist talk med Christina Augustesen, som i øjeblikket opsætter en stor udstilling på Bornholms Kunstmuseum – produceret i et af vores lyseste atelierer. Christina vil fortælle om sine inspirationskilder i litteraturen og referere til farveteoretikere som Goethe, Johannes Itten og Josep Albers.
Arbejdet med lys og farver til den aktuelle udstilling på Bornholms Kunstmuseum tager grundlæggende udgangspunkt i forståelsen af lys og farvers sameksistens, som ovennævnte teoretikere har været med til at belyse. Talken vil derfor lede hen til den proces, der ligger bag udstillingen, og arbejdet med lys og farver i forhold til museets kontekst og faste samling.
Arrangementet udvikles i samarbejde med Christianshavn Bogfestival 2022. Det er gratis at deltage, men du bedes alligevel booke en billet. Klik her
Adresse:
Statens Værksteder for Kunst
Strandgade 27B, plan 4
1401 København K
Christianshavns Bogfestival skruer i 2022 op for sanserne og lader publikum lugte, smage, høre, føle og se litteraturen på nye måder. Vi vækker tekstens sanselighed til live og sætter poesi og litteratur i spil på smagfulde måder. Vi går ruter fra romaner og digte, mens vi dufter, beskuer og lytter til byen. Vi drikker eller spiser den samme mad som hovedpersonerne i litteraturen. Vi føler på kunst og natur, og vi lytter til litteraturen i omgivelser, der minder om dem, beskrevet i teksten. Vi hjælper med andre ord læserne til at levendegøre de oplevelser, de normalt selv skal forestille sig. Pandemien har lært os at sætte pris på at kunne lugte og smage, og den har også vist, at vi mennesker har brug for at mødes om det, der betyder noget for os. Gerne i det fysiske rum. Med årets tema ønsker vi at hylde det poetiske og det sanselige i litteraturen, og vi ønsker at skabe rum hvor forfattere og publikum kan komme tæt på hinanden. Gennem oplæg, samtaler og sanseinput ønsker vi at belyse vigtigheden af at være ved sine sansers fulde fem.
Top: Daylight Instruments af Christina Augustesen. Foto: David Stjernholm

Udstilling i FOYER: Sarah Bodil Tierney
2022-04-08 - 2022-05-01
Udstilling i FOYER: 8. april – 1. maj 2022
Fernisering: 8. april kl. 15:00 – 17:00
Under et ophold på Statens Værksteder for Kunst har Sarah Bodil Tierney produceret tre store akvatinte kobbertryk som et eksperiment over ex-libris traditionen. Hun har foretaget dybdegående grundforskning i akvatinte ætsning, spitbite og flatbite i stort format. Dette har bl.a. været udstillet på Frederikshavn Kunstmuseum, som huser Europas største ex libris samling.
Sarah Bodil Tierneys fascination af grafikken bunder i dens evne til at skabe feedback ind i den kunstneriske proces. Det er ikke udelukkende en reproduktionsmetode, men i høj grad en tilgang, der kun kan tæmmes igennem erfaring og afprøvninger (prøvetryk), og alligevel kan den skabe utilsigtede gode resultater. Derfor bliver hun aldrig færdig med at udforske mediet.
Adresse:
Statens Værksteder for Kunst
Strandgade 27B
1401 København K
Foto: Skitsehandlen
–
Sarah Bodil Tierney (f. 1983) er uddannet fra Camberwell College of Arts (London), samt Kunstakademiets Designskole og er blevet dannet som grafiker under Viggo Forting på Fyns Grafiske Værksted. Hun arbejder med akvatinte kobbertryk som sit foretrukne medium og er derudover ansat ved Grafisk Værksted Næstved. Hun har for nyligt overtaget Møns Bogtrykkeri og arbejder med letterpress i sit værksted “Helmet Press” i Hjelm på Møn. Repræsenteret af Skitsehandlen i Faaborg.

Dansk Tekstillaug generalforsamling
2022-04-24 15:00 - 19:00

Generalforsamling, Dansk Tekstillaug
2022-04-24 19:00 - 22:00

Garnindkøbsforeningen generalforsamling
2022-04-30 15:00 - 19:00

Generalforsamling, Garnindkøbsforeningen
2022-04-30 18:00 - 22:30

Udstilling i Foyer: Helle Bovbjerg
2022-05-06 09:00 - 2022-06-05 17:00
DUG: Keramiske arbejder med farver og flader
Udstilling i Foyer, 6. maj – 5. juni 2022
En samling af duge vævede i striber og tern – ikke med tråd eller garn, men med keramiske materialer og teknikker.
Hverdagens duge i striber og tern er keramiker Helle Bovbjergs erindring om hjemmet og hendes inspiration til farveskala og mønstre. Hendes kunstneriske ærinde er at undersøge og kortlægge, hvilke farver, der påvirker vores liv.
I det moderne parforhold lever vi ofte parallelle liv i og uden for hjemmet. Vi indgår i mange forskellige relationer, og Bovbjerg forklarer om sit arbejde, at hun i processen med at skabe værkerne forestiller sig, at linjerne er os, vores liv. Linjerne mødes, smelter sammen og blander sig til nye farver. Hun eksperimenterer med lag på lag, blanke, matte og transparente udtryk. -Således en undersøgelse af fænomenet ‘dug’ omsat til keramiske farver og flader.
På Statens Værksteder har hun arbejdet i Lerværkstedet og afprøvet sine idéer i store formater: 1×1 m. og 165×90 cm.

Helle Bovbjerg er uddannet fra Designskolen i Kolding 1990 keramisk linje.
Bor og arbejder på den Jydske højderyg i Lysgaard syd for Viborg.
Medlem af BKF, DKDO, og KKS.
Modtager af Kunsthåndværkerprisen af 1893. Har været på residency-ophold på Banff Centre for the Arts og International Ceramic Studio i Kecskemét, Ungarn. Modtager af 1. pris på udstillingen Hamburger Form, Hamburg. Har udstillet på Dansk Keramik Museum Clay, Det Danske Kulturinstitut i Ungarn og flere steder i udlandet, bl.a. USA, Ungarn, Tyskland. Er medstifter og driver sammen med Annette Gerlif Driftskontoret – et udstillings- og residency sted i en 102 år igangværende papfabrik.

Exhibition Foyer: Michael Antrobus
2022-06-10 - 2022-07-31
UNION
10 June – 31 July 2022
The project is a partnership between industry and craftsmanship; Combining a specialist factory made stainless steel extrusion with self made tooling to produce a range of furniture items with distinctive graphic profiles.
Michael Antrobus in the Metal Workshop
Tables in the making
Chair and stool in the making
Each item in the collection relies on a rational framework composed of horizontal elements held between half round extrusions that are offset along parallel lines. The metal components have been produced using a combination of heat bending with a self made jig and cold forming with a manually operated bar bender.
The slender tabletops are made from veneered panels, faced with solid wood. The canvas and leather elements have been cut, finished and fitted by hand. The full collection consists of a lounge chair, stool, side table and coffee table.
Grand opening: 10 June 2022 at 5pm
–
Michael Antrobus is a British designer based in Copenhagen. He founded his studio in 2021 with a focus on furniture, lighting and accessories. His work is led by a hands on, analytical approach to making, that fuses a broad understanding of materials and production to create objects that are both functional and intriguing.
He previously worked for the sculptor Antony Gormley, London based designer Tom Dixon and the Danish porcelain brand Royal Copenhagen.
He has been commissioned to create work for Phillips De Pury and Company, The Victoria and Albert Museum and the Austrian Museum of Applied Arts.

Artist talk: Jules Fischer
2022-06-10 15:00 - 16:30
This event will be held in English
Artist talk: Jules Fischer
VANITAS
Meet Artist and Choreographer, Jules Fischer, during Art Week 2022, when they open up their studio and invite the viewer to experience an intense working process revolving around non-binary narratives in large-scale performances.
Jules creates immersive experiences through different media, but always involving a multitude of perspectives, senses and bodies. They are interested in basic feelings such as love, loneliness and grief, but always from an ambivalent and queer perspective. Community or how we find each other, what images we create and recognize, what bodies are allowed, what actions we participate in are some of the questions that drive their practice.
Right now, Jules is preoccupied with an exhibition for “Den Frie” entitled VANITAS, which refers to baroque still life paintings where the things around us are staged to symbolize both impermanence and vanity. The performance VANITAS will take you into a dark and dreamy world of queer bodies and symbols ruled by change. Here you will meet the precariousness of finding intimacy and meaning in a landscapes dictated by binaries.
VANITAS is a tribute to queer and trans communities everywhere and to those who must be in flux to be whole.
Artist talk with Jules Fischer will take place in studio ”Large Formats” right behind the metal workshop
Friday, June 10 2022 at 3 – 4.30 pm.
The entrance is free, but you have to submit an email to tilmelding@svfk.dk if you wish to join.

VANITAS
Mød kunstneren og koreografen, Jules Fischer, når de under Art Week 2022 åbner døren til det midlertidige atelier på Statens Værksteder for Kunst. Her bydes publikum på et indblik i en omfattende arbejdsproces med nonbinære narrativer som omdrejningspunkt i storskala performanceværker.
Jules Fischer arbejder pt. med en udstilling til Den Frie under titlen VANITAS – lånt fra barokkens stillebenmalerier, hvor symbolladede objekter blev iscenesat i overdådige opstillinger for at minde os om vores egen forfængelighed og forgængelighed. Paradoksalt var disse malerier i sig selv et forsøg på at fastholde det flygtige.
VANITAS inviterer os ind i en mørk og drømmende verden, hvor forandringen selv er det eneste sikre. Queer kroppe navigerer iloops af bevægelse, ord og sang i samspil med en poetisk collage af popmusik. Lag af modsatrettede følelser, intimitet og mening opstår for blot at forsvinde igen. VANITAS er fyldt med ambivalens og i en konstant tilstand af transformation. Værket er en hyldest til queer- og transmiljøer verden over og til alle dem, som må være i bevægelse for at være hele.
Artist talk med Jules Fischer finder sted i atelier ”Store Formater” bag ved Metalværkstedet
fredag d. 10. juni kl. 15:00 – 16:30.
Der er fri entré, men tilmelding er nødvendig. Send en mail til tilmelding@svfk.dk
Photo: Nikolaj Rohde Simonsen

Design talk: Kathryn Larsen aka The Seaweed Girl
2022-06-15 16:30 - 18:00
Natural Building Materials
As we speak, Kathryn is finalizing her thesis in architecture from TU Delft Holland. Her work revolves around material research, inspired by traditional Danish and Japanese architecture. Fascinated by building traditions and rare construction techniques of the past, she specializes in natural building materials and creates experimental art installations.
Most notably, her research focuses on how seaweed and seagrass can be used in architecture. Her 2018 thesis, Seaweed Thatch Reimagined was nominated as a finalist for several awards, most notably the 2020 SDG Copenhagen Tech Award’s People’s Choice. In 2021, her collective design and architecture work with eelgrass and kelp was a finalist for the 2021 Green Concept Award, and her project “Kombu Leather” was a top 5 finalist for the Research category of the SDG Copenhagen Tech Award.
On 15 June 2022 from 4.30 – 6pm Kathryn will talk about her research based practice with natural building materials, more specifically her experiments with seaweed and seagrass in architecture and art installations.
Address:
The Danish Art Workshops / Statens Værksteder for Kunst, level 4
Strandgade 27B
1401 Copenhagen K
RSVP: tilmelding@svfk.dk
The talk will be livestreamed through our Facebook: https://www.facebook.com/statensvaerksteder

About Kathryn Larsen
Born and raised in the US, but is now based in The Netherlands and Denmark. She combines her practical architectural technologist education with a tactile design process that involves sketching, drawing by hand, and material experimentation.
Top image by Sarah Tulaj

Artist talk: Honey Biba Beckerlee
2022-06-17 15:00 - 16:30
Vævning med optisk fiber og sværmalgoritmer
På Statens Værksteder for Kunst væver billedkunstner, Honey Biba Beckerlee, en 3 meter lang sommerfuglesværm-algoritme i optisk fiber, internetkabler og silke. Værket skal udstilles på Charlottenborg til okt. 2022.
Maj 2022
Biba Beckerlee eksperimenterer i vid udstrækning med medier og materialer. Både på et teoretisk plan og i praksis arbejder hun med paradokset mellem den kulturelt udbredte antagelse, at cyberspace er kropsløst og internettet immaterielt og samtidig, at overforbruget af energi og udvinding af landmasser til forbrug af råmaterialer i digitale teknologier ender som store mængder elektronisk affald.
Som respons på dette paradoks producerer hun kunstværker i kropslig skala, der taktilt implementerer digitale råmaterialer og optegner komplekse sammenhænge imellem natur, kroppe og digitale teknologier. Med skulpturelle installationer som keramiske fliser af grundstoffet silicium og vævede kobberkabler sætter Biba Beckerlee fokus på, hvor grundstofkrævende den digitale tidsalder er.
Fredag d. 17. juni 2022 kl. 15:00 – 16:30 bydes du indenfor i væveværkstedet til et unikt indblik i Biba Beckerlee’s kunstneriske arbejdsproces. Her kan du opleve hende selv fortælle om sit aktuelle arbejde med optisk fiber og sværmalgoritmer.
Der er fri entré, men tilmelding er nødvendig. Send en mail til tilmelding@svfk.dk

English
Artist talk: Honey Biba Beckerlee
Optical Fiber and Butterfly Algorithms on the Loom
At The Danish Art Workshops Artist Honey Biba Beckerlee is weaving a 3 meters long butterfly algorithm using optical fiber, internet cables and silk on the loom. The work is due to exhibit at Charlottenborg Palace in Oct. 2022.
Biba Beckerlee’s works manifests in a variety of mediums revolving around experimentation. She is interested in how visual art can challenge the idea of a coherent objective reality, such as notions of originality, individualism and anthropocentrism as well as concepts from classical physics’ such as cause and effect, linear time and objectivity.
In relation to this, she produces artworks in a bodily scale that implement digital materials and draws upon complex correlations between nature, the human body, and digital technology. Her focus lies upon the demands of the digital age in using elements and natural resources, and she draws attention to this by creating sculptural installations made of materials like silicium and weaved cobber cables.
On Friday 17th of June 2022 at 3 – 4.30pm Biba Beckerlee invites the visitor to experience her current working process in the weaving workshop, where she will discuss her unusual work producing butterfly swarm algorithms with a material like optical fiber.
There is a free entrance, but please forward an email to tilmelding@svfk.dk if you wish to join.

5-dages workshop i traditionelle grafiske metoder
2022-06-27 09:00 - 2022-07-01 15:30
Bootcamp-baseret workshop med de tre trykpresser, der står på grafisk værksted. Der er to dybtryk-presser og én litografisk presse, og der kan være tre deltagere om hver presse. Deltagernes tid fordeles på hver presse inden for perioden, og der vil være plads til selvstændige eksperimenter. Man bedes dog prioritere på forhånd, hvilken teknik, man ønsker at arbejde med.
Workshoppen vil være baseret på deltagernes individuelle erfaringer og projekter, og der arbejdes i små grupper og samarbejdes om processerne.
Vi gennemgår løbende de elementære arbejdsmetoder i de traditionelle grafiske teknikker inden for litografi og kobbertryk: udførelse af motiv, indfarvning, kemi, ætsning, akvatinte, korrekt brug af presse, papirhåndtering, og klargøring af sten til litografi. Vi kommer også omkring de æstetiske og praktiske problematikker vedrørende præsentation af de færdige tryk.
Efter workshoppen vil du være beriget med:

”Hands-on” erfaring med teknik inden for kobbertryk og litografi
Forståelse for stadierne i den kunstneriske arbejdsproces med de forskellige grafiske metoder
Forudsætninger for at arbejde selvstændigt videre med teknikkerne på eget værksted

Kursusinfo
5 dage med underviser Bjarne Werner Sørensen
+ mulighed for 2 dages selvstændigt arbejde den følgende weekend.
Datoer: 5 dage: 27/06 – 01/07 2022 kl. 9.00 – 15:30
+ 2 dage: 2/7 – 3/7 2022 (selvstændigt arbejde)
Antal deltagere: 9
Pris: 2.850,- kr.
Prisen er inklusiv materialer og en lille forfriskning. Du bedes selv medbringe frokost.
Er du medlem af BKF, kan du få 15% rabat. Tilbuddet gælder for de første 30 tilmeldte kursusrækken 2022. Husk at gøre opmærksom på det i din ansøgning.
Om Underviseren:
Bjarne Werner Sørensen er uddannet fra Det Jyske Kunstakademi, 1985.
Hans kunstneriske praksis kredser især om medierne grafik og maleri, men også foto og digitale prints. Han har udstillet sine værker både i ind- og udland; senest Nordatlantens Brygge og Færøernes Kunstmuseum i Tórshavn. Er desuden værkstedskonsulent på SVFK’s grafiske værksted.
Målgruppe
Kurset henvender sig til professionelle billedkunstnere og andre udøvere inden for de æstetiske fag. Der kræves et vist forhåndskendskab til og forståelse for grafiske arbejdsprocesser og et grundlæggende ønske om at arbejde selvstændigt med teknikkerne.
Ansøgning
Send et kort CV og en beskrivelse af din motivation for og dine forventninger til kurset. Husk også at skrive, om du primært ønsker at arbejde med litografi eller dybtryk. Send en samlet mail til kursus@svfk.dk senest søndag d. 29. maj 2022.
Har du spørgsmål til kurset, ansøgningsproceduren eller andet, så send en mail til Rebekka Lewin: rebekka@svfk.dk
Adresse
Statens Værksteder for Kunst, plan 5 (Grafisk værksted)
Strandgade 27B
1401 København K
NB! Vi forbeholder os retten til at aflyse kurset, hvis der ikke er nok tilmeldinger.
Afmelding skal ske skriftligt til administrationen. Indtil tilmeldingsfristen kan afmelding ske uden beregning. Ved afmelding efter fristen betales 50 % af kursusafgiften. Ved afmelding senere end 3 dage før kursusstart betales hele kursusafgiften. Man har mulighed for at sende en stedfortræder, hvis man er forhindret i at deltage.
SVFKs kursusrække 2022 er støttet af Augustinus Fonden, Beckett Fonden og Danmarks Nationalbanks Jubilæumsfond.
Foto: Linnéa Gad i grafisk værksted

3-dages gips-workshop, udvidet grundkursus 2
2022-07-27 09:00 - 2022-07-29 15:30
Bliv bedre til at eksperimentere med gips som materiale via forskellige teknikker. Vi arbejder ‘hands-on’ i hele processen fra planlægning til støbeproces med det ene formål; at blive mere selvstændig og fri i arbejdet med materialet, så det kan benyttes flere steder i den kunstneriske praksis.
På kurset gennemgår vi materialets særlige egenskaber samt de grundlæggende teknikker, så du efterfølgende kan fortsætte på egen hånd i dit eget projekt.
På dette kursus kan du med fordel tage dit eget projekt med, oversætte det til gips og få hjælp og vejledning undervejs. Da kurset henvender sig til udøvende med et eksisterende kendskab til materialet, anbefales det, at du tænker dit eget behov og ønske for en potentiel formgivning ind fra begyndelsen og har forberedt, hvordan du ønsker at inkorporere gipsen i dit eget projekt og udtryk.

Ved kursets afslutning har du:

En udvidet forståelse af gips som materiale
Hands-on erfaring med hele processen fra planlægning til støbning
Erfaring med at eksperimentere og anvende gips i forskellige sammenhænge til brug for egen praksis

KURSUSINFO
Dato og tid: 27. – 29. juli 2022 kl. 9:00 – 15:30
Workshoppen varer tre hele dage og afsluttes med en fælles opsamling.
Underviser: Birgitte Due Madsen
Antal deltagere: 8-10
Pris: 2.775,- kr.
Prisen er inklusiv materialer og en lille forfriskning. Du bedes selv medbringe frokost.
Er du medlem af BKF, kan du få 15% rabat. Tilbuddet gælder for de første 30 tilmeldte vores kursusrække 2022. Husk at gøre opmærksom på det i ansøgningen.
Adresse
Statens Værksteder for Kunst, plan 1 (Formeriet)
Strandgade 27B
1401 København K
Om Underviseren
Birgitte Due Madsen har en MA i Design fra Danmarks Design Skole (KADK) 2008.
Hun modtog i 2005 bronzemedalje og senere i 2016 Kunsthåndværkerprisens sølvmedalje fra 1879, der inkluderede et særligt æreslegat. Hendes værker har bl.a. været udstillet på Kunsthal Charlottenborg, Designmuseum Danmark, Bornholms Kunstmuseum og The National Ceramics Museum i Grimmerhus.
Ansøgning og målgruppe
Kurset henvender sig til udøvende billedkunstnere og designere, der er fortrolige med gips som materiale, og som ønsker at eksperimentere med gipsstøbning som teknik til brug i egen kunstneriske praksis. Det anbefales at tage vores 3-dages gips-workshop, introduktion/grundkursus 1 først.
Send et kort CV og en beskrivelse af din motivation for og forventninger til kurset i en samlet mail til kursus@svfk.dk senest d. 26. juni 2022.
Har du spørgsmål til kurset, ansøgningsproceduren eller andet, så send en mail til Rebekka Lewin: rebekka@svfk.dk
NB! Vi forbeholder os retten til at aflyse kurset, hvis der ikke er nok tilmeldinger.
Afmelding skal ske skriftligt til administrationen. Indtil tilmeldingsfristen kan afmelding ske uden beregning. Ved afmelding efter fristen betales 50 % af kursusafgiften. Ved afmelding senere end 3 dage før kursusstart betales hele kursusafgiften. Man har mulighed for at sende en stedfortræder, hvis man er forhindret i at deltage.
SVFKs kursusrække er støttet af Augustinus Fonden, Beckett Fonden og Danmarks Nationalbanks Jubilæumsfond.

Udstilling Foyer: Ditte Haarløv Johnsen
2022-08-12 15:00 - 2022-09-09 17:00
Maputo Diary
12. august – 9. september 2022
Ditte Haarløv Johnsens fotografiske udstilling Maputo Diary er båret af et blik, der er hjemmevant og dog drevet af en længsel efter at høre til. Et blik, der registrerer øjeblikke af liv, død og kærlighed i Maputo rammesat af præmissen om, at når døden er allestedsnærværende, lyser livet skarpt og intenst. Den er en varm hyldest til de nære relationer. Med fokus på livskraft og sammenhold bringer serien en verden, som umiddelbart synes langt væk, helt tæt på.
I starten af 1980’erne var mine forældre en del af den bølge af danskere, der rejste til Afrika som u-landsfrivillige. Jeg boede derfor hele min barndom i Mozambiques hovedstad, Maputo. Vi troede intenst på en lys fremtid, men samtidig kastede en borgerkrig dødsskygger ind i mit og mine venners børneliv. I 1992, da jeg var femten år, flyttede jeg til Danmark med min far. Min mor og yngre søstre blev boende i Maputo. Jeg besøgte dem jævnligt og tog mit første fotokursus der et par år senere. I 2016 flyttede min mor tilbage til Danmark efter 35 år i Mozambique. I 2019 var jeg i Maputo og fotograferede de sidste billeder til fotoserien Maputo Diary, som jeg har arbejdet på i 20 år.
Alle fotografier er optaget med mellemformat analogt kamera, og farvepaletten er mættet. Kompositionerne er rolige og udstråler en både afventende og ulmende stemning på samme tid. De portrætterede møder os med en sjælden sårbarhed og ærlighed – vi er tæt på, ofte helt inde under huden.
Mit venskab med Søstrene, en gruppe homo- og transseksuelle, der er udstødt af deres familie, er en stor del af den konkrete fortælling, sidestillet med både fattigdom og AIDS-epidemiens gru. Mine egne søstre, min mor og som hende de danske kvinder, der, efter forliste ægteskaber, forblev i Mozambique, er også en del af fortællingen. Flere af de portrætterede er døde nu.
De seneste år har jeg arbejdet målrettet på at samle Maputo Diary til en bog, og jeg har brugt dette og flere tidligere ophold på Statens Værksteder for Kunst til at scanne negativer og finde en retning blandt tusindvis af billeder. Jeg er ved at være i mål. I foråret 2023 skal Maputo udgives af Disko Bay Publishing. Billederne, der vises her, er et lille og taknemligt uddrag af processen.
–
Ditte Haarløv Johnsen er opvokset i Mozambique. Hun er uddannet dokumentarfilminstruktør fra Den Danske Filmskole (2007), Ryerson University – School of Image Arts, Canada (2001) og Danmarks Fotografiske Billedkunstskole Fatamorgana (2000). Hendes prisvindende dokumentarfilm er blevet vist på talrige internationale filmfestivaler. Fotoserien Maputo Diary har hun udstillet i dens forskellige tilblivelsesfaser på bl.a. Kiasma Museum of Contemporary Art, Helsinki (2010), Galleri Image, Aarhus (2011) og Fotografisk Center, København (2013). Maputo Diary er en del af den permanente udstilling The Camera and Us på Det Nationale Fotomuseum i Den Sorte Diamant (2021).

5-dages kursus i udsmykning med broderi
2022-09-05 09:00 - 2022-09-09 16:00
På dette kursus lærer du at udsmykke dine tekstiler med broderi. Der tages udgangspunkt i den helt grundlæggende viden om, hvad man kan med broderi. Hvordan man sørger for at bundstof, tråd og nål passer sammen. Hvordan man spænder et broderi op, så det er nemmere at arbejde med begge hænder, og så man undgår, at stoffet rynker omkring broderiet.
Som professionel brodøse gennem snart 30 år kan Lizzi Damgaard guide og vejlede dig til udsmykning af netop dine tekstiler. Der vil være en kort introduktion til overføring, men det er bedre at beskæftige sig mere koncentreret med, på et særskilt kursus.
Ved kursets afslutning har du:

Erfaring med de mest anvendte broderiteknikker
Erfaring med at arbejde med kanter og sammensyninger –
en helt særlig disciplin inden for broderi, der kan tilføre
alle tekstiler sit eget særpræg
Erfaring med at brodere med både uld, silke og hør

KURSUSINFO
Dato og tid:
5. – 9. september 2022
Mandag kl. 9.00 – 16.00
Tirsdag kl. 9.00 – 12.00, der arbejdes selvstændigt kl. 13 -16.00
Onsdag kl. 9.00 – 12.00, der arbejdes selvstændigt kl. 13 -16.00
Torsdag kl. 9.00 – 12.00, der arbejdes selvstændigt kl. 13 -16.00
Fredag 9.00 – 14.00

dag: Hvad er broderi, hvad kan broderi, grundlæggende fif og trick til et smukt broderi. Stof, tråd og nål skal passe sammen. Opspænding af syramme. Vi syr tungesting og kædesting, og underviser taler individuelt med deltagerne om deres projekter og behov.

dag: Fyld en flade med én farve: Teknik: Kontursting, nedlagt syning, kædesting.

dag: Kanter: Hvordan kan man udsmykke en kant? Teknik: Knaphulssting, hedebotakker, buer og andre kantteknikker evt. sammensyning af to kanter

dag: Overføring og efterbehandling. Teknik: Franske knuder.

dag: Opsamling og afslutning af broderiprøver.

Underviser: Lizzi Damgaard
Antal deltagere: 8 – 10
Pris: 2400,- kr.
Prisen er inklusiv materialer og en lille forfriskning. Du skal selv medbringe frokost.
Er du medlem af BKF kan du få 15% rabat. Tilbuddet gælder for de første 30 tilmeldte på vores kursusrække 2022.

Adresse
Statens Værksteder for Kunst, plan 4
Strandgade 27B
1401 København K
Om underviseren
Lizzi Damgaard er professionel brodøse, med 29 års ansættelse på Selskabet for kirkelig kunst. Hun har arbejdet med mange af landets dygtige kunstnere og designere og har udført deres tegninger i broderi til den danske folkekirke.
At tolke og forstå hvad en kunstner ønsker samtidig med have øje for, at tekstilet er en arbejdsbeklædning, der skal kunne tåle at blive brugt og gerne holde i årtier, har givet Lizzi Damgaard den store erfaring, hun i dag besidder, hvormed hun er blevet presset ud i alle hjørner af broderihåndværket. Udover at være udøvende håndværker, har hun også stor erfaring med undervisning og formidling.
Se mere om Lizzi Damgaard
www.kirkeligkunst.dk
www.instagram.com/kirkeligkunst
www.instagram.com/lizzi.damgaard
Ansøgning og målgruppe
Kurset henvender sig til professionelle kunsthåndværkere og designere, der ønsker at lære nogle af de grundlæggende færdigheder, som kan benyttes efterfølgende på egne tekstiler. Der arbejdes selvstændigt tre eftermiddage, hvor du kan eksperimentere med dine egne tekstiler. Underviser vil tale med hver enkelt deltager herom på førstedagen.
Send et kort CV og en beskrivelse af dine forventninger til kurset i en samlet mail til kursus@svfk.dk senest søndag den 7. august 2022.
Krav til deltagerne
Det er vigtigt at have gode øjne eller briller, der passer til at se på 25 cm. afstand. Broderi er langsommeligt, så man kan kun forvente at komme hjem med en syprøve. Øvelse og fordybelse er vejen til succes!
Deltagerne medbringer almindeligt sygrej, nåle, saks, fingerbøl, gode briller og evt. en ekstra lampe. Alle nødvendige materialer vil være tilgængelige på kurset. Tag gerne selv syramme med, hvis du har en og diverse broderigarner i de farver, du holder af at arbejde med.
Har du spørgsmål til kurset, ansøgningsproceduren eller andet, så send en mail til Rebekka Lewin: rebekka@svfk.dk
NB! Vi forbeholder os retten til at aflyse kurset, hvis der ikke er nok tilmeldinger.
Afmelding skal ske skriftligt til administrationen. Indtil tilmeldingsfristen kan afmelding ske uden beregning. Ved afmelding efter fristen betales 50 % af kursusafgiften. Ved afmelding senere end 3 dage før kursusstart betales hele kursusafgiften. Man har mulighed for at sende en stedfortræder, hvis man er forhindret i at deltage.
SVFKs kursusrække er støttet af Augustinus Fonden, Beckett Fonden og Danmarks Nationalbanks Jubilæumsfond.

Udstilling Foyer: Maya Peitersen
2022-09-16 15:00 - 2022-10-02 17:00
Diagnose: VIRKELIG
Periode: 16. september – 2. oktober 2022
Udstillingsåbning med performance:
16. september 2022 kl. 15:00

Maya Peitersen arbejder med at integrere en given kontekst i sin kunst og sin kunst i den. Hun arbejder arkitektonisk og ofte stedspecifikt med både det fysisk rumlige og i mere mental forstand med sindets mangfoldige rum.
Et vigtigt fællestræk for Peitersens praksis er, at hun arbejder forholdsvis intuitivt. Som oftest tager hun udgangspunkt i en løs skitse, så værkerne først begynder at finde form og væsen i selve opbyggelsesprocessen. På den måde nærmer hun sig det, der interesserer hende.
“Jeg er optaget af flygtigheder og efterladenskaber. At opfatte en installation eller skulptur som en ham, der er krænget af; noget, der er ladt tilbage”.
Hun bruger ofte performance som omdrejningspunkt for udvikling af diverse effekter som masker, beklædningsdele og andre skulpturelle ”rekvisitter”, der også efterfølgende forbliver som en slags aftryk af en handling, tilstand, aktivitet, eller – og dette er vigtigt – mangel på samme.
Peitersens kunst udgør et talerør for det sind, hvis sensitivitet gør det umuligt at være en del af den samfundsmæssige kontekst, vi betegner som ”normal”. I samfundet findes en anden type vi – et vi, vi strukturelt befinder os i, men som det åbenlyst bliver mere og mere vanskeligt at være en del af. Til det svarer samfundet med en række diagnosticeringer, så frekvente at ”normalitet” i sig selv ligner en diagnose. Der opstår skel mellem de skrøbelige sind og omverdenen. Skel, der nærmest tager form som strukturer omkring disse mennesker; rum, der afspejler menneskernes psykiske tilstande. Sådanne rum, sådanne mentale tilstande, ønsker Peitersen at materialisere. Hun finder den menneskelige skrøbelighed betagende og smuk.
Hun arbejder dermed igennem flere medier, over alle flader, igen og igen, på mange forskellige måder.
Adresse:
Statens Værksteder for Kunst
Strandgade 27B
1401 København K
Foto: Henriette Mørdrup

Maya Peitersen er Uddannet fra Det Kgl. Danske Kunstakademis Arkitektskole i 2004.
Hun arbejder med installationer, performances, tegning, præg, tekst og skaber værker til museer, udstillingssteder og det offentlige rum. Generelt i sin praksis udforsker hun menneskesindets afkroge igennem psykiske tilstande og forskellige virkelighedsopfattelser, som sættes op mod samfundets strukturer og normer. Derigennem undersøger og bearbejder hun begreber som diagnosticering, karakterisering, privatsfærer, fællesskaber og ensomhed.
Via sine mobile udstillingsenheder, Dansk Standardpoesi I+II, bringer Maya Peitersen kunsten ud til den brede befolkning i samarbejde med kunstnere fra forskellige verdener. Hun er desuden den ene halvdel af kunstnerduoen ‘The Truth Behind Small‘, som hun har sammen med Linda Bjørnskov.

Exhibition Foyer: Sofia Hagström Møller
2022-10-06 09:00 - 2022-11-13 17:00
A Material Play With Woven Compositions
6 Oct. – 13 Nov. 2022
A weaving project in collaboration with Professor Marianne Fairbanks from Madison Wisconsin, USA.
The original weaving files, which were carefully prepared for the stay at The Danish Art Workshops, had to be redone and replaced, as the TC1 loom was not functioning well and hence could not handle too many pixels being transferred digitally at the same time. The larger and more complicated the pattern was, the more fragile the output, and therefore contained more errors and glitches from the digital system. This presented a significant challenge in producing works to be exhibited in Officinet.
Aesthetic Exploration
In my development of works, I have taken as my inspiration, a tablecloth woven by my grandmother in the early 1900s. I have used the same pattern as her (Daldräll or Overshoot) both as an enlarged pattern in itself, but also as a filling pattern in the small scale details. During my stay at this semi-functioning tc1 loom, I have tried to meet my challenges with a creative openness and make use of my experience in the development of samples and works. A process that has now taken me much further in my use of unusual and thicker materials to weave with. After all, one aspect of creativity is the ability to adapt and indeed grow with new situations presented.
So I have become very excited about using thin wooden sticks in the loom, and I have also spray painted them in various patterns, after which I have woven them into the Daldrall.
When I see the final works cut down, I am after all, a little grateful for the creative process that has pushed me, albeit via great frustration, into new avenues of aesthetic exploration. I have also been greatly encouraged in this process by my creative sparring with Marianne.
For me this has reaffirmed a kind of belief that my creative reflexes can also take me further in my artistic endeavours, and my stay at the Danish Art Workshops certainly has. And I have become motivated to create, and even more curious about the design of my future works.
–
Sofia Hagström Møller completed her masters at the Danish Design Academy in 2007, and since then she has primarily worked with woven artworks. Both for exhibiting, as well as for bespoke decoration of public spaces and commercial environments, in Denmark as well as internationally. When Sofia isn’t in her workshop, she is teaching the craft of weaving in various schools in Scandinavia.

Kulturnatten: Mød kunstnere og designere i værkstederne
2022-10-14 18:00 - 22:00
Få et unikt indblik i professionelle kunstneres og designeres arbejde, når vi d. 14. oktober 2022 kl. 18.00 – 22.00 åbner dørene og viser de mange processer, der går forud for udstillinger og udsmykninger i ind- og udland. Alt det, der ellers er usynligt for offentligheden.

På Kulturnatten holder vi værksteder og atelierer åbne, så du kan møde kunstnere og designere midt i deres “work in progress”. Kom indenfor de tykke mure i Gammel Dok Pakhus og se, hvordan kunsten bliver skabt. Her er plads og rum til kunstnerisk produktion, udvikling og forskning.
Rundvisning
Kom helt i dybden med de forskellige projekter og tag med direktør, Frederik Hardvendel, på en rundvisning i huset. Her vil du blive præsenteret for grafisk værksted, tekstil – og væveværkstedet, lerværkstedet samt træ- og metalværkstederne. Kunstnere og designere vil være til stede og fortælle om deres individuelle projekter.
Turen varer maks. 1 time og starter i metalværkstedet på plan 1, kl. 19.00, 20.00 og 21.00.
Tegneworkshop
Vær med til at skabe store geometriske figurer på gulv og vægge sammen med kunstner, Pia Jensen. Med inspiration fra egne kunstprojekter indbyder Pia til at gribe farver og former og deltage i skabelsen af et geometrisk univers i ét af vores største atelierer, FORMERIET. Alle er velkomne, både børn og voksne.
Pia Jensen i færd med ét af sine projekter på Statens Værksteder for Kunst
Get a unique glimpse in the artists’ work
On Culture Night we keep workshops and studios open, so that artists and designers can present their “work in progress” to the public. Get behind the thick walls of the old warehouse in Christianshavn and see different artworks in the making. Here is room for artistic research and -development and professional facilities for production of exhibitions in and outside of Denmark.
Guided Tour
As a special treatment on this particular night you can get a guided tour by our Director, Frederik Hardvendel. Have a deeper look into the different projects and listen to the great stories of a house that welcomed its first artists in 1986.
The tour lasts about an hour and starts in the Metal Workshop at 7pm, 8pm, and 9pm.
Drawing Workshop
Join artist Pia Jensen in creating huge infinite patterns of geometry on floors and walls.
With inspiration from her own art projects, Pia invites you to grab colors and shapes and participate in the creation of a geometric universe in one of our largest studios, FORMERIET. Everyone is welcome, both small and big.

Netværk for dimittender på Statens Værksteder
2022-10-26 16:00 - 20:00
Bliv en del af et nyt, stærkt netværk for dimittender på tværs af landet. Billedkunstnernes Forbund har sammen med Art Hub Copenhagen, Statens Værksteder for Kunst og Aarhus Billedkunstcenter etableret et nyt netværk, der skal styrke dimittenders muligheder for at få et velfungerende arbejdsliv som kunstner efter endt uddannelse.

Værksteder & Residencies
Onsdag d. 26. oktober 2022 afholder vi 2. netværksmøde, hvor du af direktør Frederik Hardvendel vil blive introduceret til Danmarks største produktionsværksted: Statens Værksteder for Kunst. På SVFK er der fokus på at udvikle og producere i gode håndværksmæssige rammer, men det er ikke det eneste af sin slags; der er også andre muligheder for værkstedsfaciliteter, du som udøvende kunstner kan benytte dig af, i både ind- og udland.
Udover gode værkstedsforhold kan et artist in residence ophold have stor betydning, når det gælder om at skabe optimale forhold for udvikling af sit kunstneriske virke. Derfor vil vi også komme omkring mulighederne for at søge nye græsgange i ukendte og inspirerende miljøer i hele verden.
Mere om netværket
Netværket vil mødes hen over efteråret ca. én gang om måneden og du vil blive introduceret for nogle af de aspekter, der er godt at have styr på for at få hverdag, økonomi, faglig udvikling og karriere til at hænge sammen som nyuddannet billedkunstner. Der vil være oplæg om f.eks. fondsansøgning, hverdagsøkonomi & kontrakter, værkstedsmuligheder, residencies, netværk, kommunikation, synlighed og sociale medier mm. Der er mulighed for sparring ved hvert møde, og vi slutter af hver gang med fællesspisning.
Hvem kan deltage?
Netværket er for dig, der er dimitteret fra at kunstakademi enten fra udlandet eller fra Danmark inden for de seneste fem år og som ønsker at få mere viden og erfaringsudveksle om, hvordan man kan etablere sig som billedkunstner efter dimission. Netværksmøderne vil også være et mødested til at skabe nye kontakter og forbindelser undervejs.
Der er plads til 30 personer i netværket og det er muligt at deltage i enkelte af møderne. Men vi vægter de tilmeldinger højest, hvor ansøgere har mulighed for at deltage i alle møderne.
Hvad er formatet?
Møderne varer typisk 2-3 timer. Der vil være et par oplæg á ca. 30 minutter hver, mulighed for sparring i fællesskab og vi afslutter hver gang med fællesspisning.
Møderne vil desuden være mulige at følge via zoom, dog primært med mulighed for at lytte med.
Hvornår og hvor afholdes møderne?

Onsdag d. 21. september 2022, kl. 16.00-20.00 – hos den uafhængige kunsthal i Ørestad, Simian
Onsdag d. 26. oktober 2022 kl. 16.00-20.00 – Statens Værksteder for Kunst
Onsdag d. 16. november 2022 – Aarhus Billedkunstcenter
Tirsdag d. 6. december 2022, kl. 17.00-21.00– Art Hub Copenhagen

Tilmelding foretages via email på kmfp@bkf.dk senest d. 1. september 2022.
Egenbetaling: 100 kr. for alle fire møder og 50 kr. per møde.

5-dages masterclass i dampbøjning af træ
2022-10-31 09:00 - 2022-11-04 16:00
Vi begynder med en introduktion til dampbøjning og får et grundlæggende kendskab til arbejdet med træ. Efterfølgende arbejdes der “hands-on” med praktiske forsøg.
Vi skal eksperimentere og afsøge grænser, og vi skal prøve at lave vores egen ’stukning’.
En del af tiden går med fremstilling af skabeloner, fixturer, spændebånd osv., som er en væsentlig del af processen og for at komme godt i mål med sine projekter.

Efter workshoppen vil du være beriget med:

Forståelse for, hvordan bøjet, massivt træ fungerer
“Hands-on” erfaring med teknikken og bearbejdningen af træ
Forudsætninger for at arbejde videre med bøjning af træ i eget værksted

KURSUSINFO
Dato og tid:
31. okt. – 4. nov. 2022 kl. 9:00 – 16:00
Underviser: Nils-Ole Zib
Antal deltagere: 10-12
Pris: 3000,- kr.
Prisen er inklusiv materialer og en lille forfriskning. Du bedes selv medbringe frokost.
Er du medlem af BKF, kan du få 15% rabat. Tilbuddet gælder for de første 30 tilmeldte kursusrækken 2022. Husk at gøre opmærksom på det i din ansøgning.
Om underviseren:
Nils-Ole Zib har en Master i Design, er møbeldesigner og møbelsnedker. Han har holdt workshops og master classes i dampbøjning flere steder i verden i mere end 20 år.
Ansøgning og målgruppe: Kurset henvender sig til professionelt udøvende kunstnere, arkitekter og designere. Der kræves et vist forhåndskendskab til og forståelse for træarbejde og et grundlæggende ønske om at arbejde selvstændigt med bøjning af træ i egne projekter.
Send et kort CV og en beskrivelse af din motivation for og dine forventninger til workshoppen i en samlet mail til kursus@svfk.dk senest d. 2. oktober 2022.
Har du spørgsmål til kurset, ansøgningsproceduren eller andet, så send en mail til Rebekka Lewin: rebekka@svfk.dk
Adresse
Statens Værksteder for Kunst, plan 2 (træværkstedet)
Strandgade 27B
1401 København K
NB! Vi forbeholder os retten til at aflyse kurset, hvis der ikke er nok tilmeldinger.
Afmelding skal ske skriftligt til administrationen. Indtil tilmeldingsfristen kan afmelding ske uden beregning. Ved afmelding efter fristen betales 50 % af kursusafgiften. Ved afmelding senere end 3 dage før kursusstart betales hele kursusafgiften. Man har mulighed for at sende en stedfortræder, hvis man er forhindret i at deltage.
SVFKs kursusrække 2022 er støttet af Augustinus Fonden, Beckett Fonden og Danmarks Nationalbanks Jubilæumsfond.

Art in a Warzone
2022-10-31 16:30 - 18:00
How Art Can Contribute to Understand a Global Crisis Caused by Warfare
Talk at The Danish Art Workshops, 31 October 2022, 4.30 – 6pm
Meet Ukrainian Curator and Director of Odesa Photo Days Festival, Kateryna Radchenko, in conversation with Curator of Photography and Research Librarian PhD The National Collection of Photography, Charlotte Præstegaard Schwartz.
Kateryna Radchenko works directly with photographers on the frontline. Currently, she is collecting and curating photos from the war zone in order to produce international publications, exhibitions, events and create opportunities for people around the world to experience these visual stories and narratives first hand. Throughout the heated days of war, Kateryna and her teamwork act as an aid for international media outlets in Kyiv, supporting photographers who are either stuck, in danger, or go to the frontlines as independent artists.
As part of the Displaced Artists Network programme, The Danish Art Workshops has invited Kateryna Radchenko to discuss the situation in Ukraine and current work by Ukrainian photographers and artists. She will talk about, how her role as a curator has changed due to the war, and what artistic means can contribute to understand a global crisis caused by warfare.
Free entrance. Send us an e-mail if you wish to participate: tilmelding@svfk.dk
The talk will be held in English, and we will livestream it through our Facebook page
Top: Photo exhibition in Odesa.

Udstilling Foyer: Jespersen Nødtvedt
2022-11-18 15:00 - 2023-01-01 17:00
Elementbyggeri i fremtidens træbaserede byggematerialer
18. november 2022 – 1. januar 2023
Tegnestuen Jespersen Nødtvedt udstiller procesmodeller og igangværende udstillingsmodeller fra to ophold på Statens Værksteder for Kunst. Det arkitektoniske ærinde er her at udforske idéer til elementbyggeri i fremtidens træbaserede byggematerialer såsom CLT (cross-laminated-timber) og 3-lagsplader.
De to arkitekter søger generelt at lade arkitekturen udspringe af de anvendte materialers og byggeteknikkers iboende egenskaber, kvaliteter og begrænsninger. I denne udstilling kombineres træelementerne med rammekonstruktioner, som trækker tråde til den danske bindingsværkstradition.
Modellerne i 1:10, 1:5 og 1:1 er ikke repræsentationer af færdige idéer, men et udtryk for tanker, der kanaliseres direkte igennem hænderne, der bygger. Modellerne ændrer sig undervejs, hvor dele saves af og andre tilføjes.
I arbejdet med modeller af den skala tages der ikke kun stilling til de rumlige aspekter. Der tages samtidig hensyn til, at bygningsdele vil blive transporteret, samlet og skilt ad på en byggeplads.
Projekterne er tidlige eksperimenter i udviklingen af Jespersen Nødtvedts egne byggesystemer, der inden for en rationel og økonomisk ramme vil kunne skabe store rumlige variationer og kvaliteter.
Udstillingen åbner d. 18. november kl. 15:00 i Strandgade 27B, 1401 København K.

Infomøde: Statens Kunstfonds støttemuligheder for kunsthåndværkere og designere
2022-11-24 17:00 - 19:00
Få overblik over ansøgningsmuligheder og forløbet omkring Statens Kunstfonds uddeling af legater og projektmidler. Hvad kan du søge til, og hvad er forskellen på projektstøtte og arbejdslegater?

Statens Kunstfond inviterer alle interesserede til informationsmøde om Kunstfondens arbejde i henholdsvis Projektstøtteudvalget og Legatudvalget for Kunsthåndværk og Design.

Repræsentanter fra de to udvalg giver indsigt i deres arbejde, præsenterer deres strategier og deler ud af gode råd til ansøgningsprocessen. Det er muligt at stille spørgsmål til de to udvalg, og sekretariatet vil også være til stede og svare på mere praktiske spørgsmål.
Efterfølgende uformel snak og en lille forfriskning.
Dato: 24. november 2022
Tid: Kl. 17.00 – 19.00
Sted: Statens Værksteder for Kunst, Strandgade 27B, 1401 København K
Pris: Deltagelse er gratis, men tilmelding nødvendig. Skriv til tilmelding@svfk.dk
Vi livestreamer eventet via vores Facebookside: https://www.facebook.com/statensvaerksteder
Download slides fra infomødet her: Slides_Infomøde_SKF_24.11.22
–
Legatudvalget for Kunsthåndværk og Design
Uddeler arbejdslegater på baggrund af ansøgninger fra kunsthåndværkere og designere.
Projektstøtteudvalget for Kunsthåndværk og Design
Uddeler tilskud til projekter inden for produktion, udstilling og formidling af design og kunsthåndværk.

Open Studio: Sian Kristoffersen & Marie Edinger Plum
2022-12-16 15:00 - 17:00
Pleasure Garden – Aflyst!
Den 16. december kl. 15.00 i Formeriet, plan 1
I det store atelier bag metalværkstedet arbejder for øjeblikket to billedkunstnere, Sian Kristoffersen og Marie Edinger Plum, på en udstilling til Antikmuseet med åbning slut januar 2023.
‘Pleasure Garden’ er en skulpturel installation, der består af levende planter i specialbyggede højbede og skulpturer i flere forskellige medier, både analoge og digitale. Projektet tager udgangspunkt i den græske, antikke have og forsøger at udvide og gendigte den for at bringe den ind i vores tid.
Naturen har siden tidernes morgen virket både skræmmende og tillokkende på mennesket. Rå natur kan fremstå truende, og derfor forsøger vi mennesker at tæmme den, mens den samtidig er dragende, hvilket er noget, vi ønsker at indfange. I begge tilfælde er der tale om noget vildt og impulsivt.
Ved at ”mestre” naturen opnår vi det, man på latin kalder amoenitas: nydelse. Denne følelse er essentiel for menneskets tilknytning til naturen, da vi har brug for træer, planter, lys og vand for at overleve. Når vi færdes i naturen er vi mennesker mere ”hele” og jordnære. Vi ånder bedre og får fornyet energi. Det er dermed ikke overraskende, at Eden – Kristendommens paradis – er en have.
Den 16. december kl. 15.00 åbner Sian og Marie porten ind til deres ”have” og fortæller om arbejdet med udstillingen. I denne sammenhæng vil de komme nærmere ind på deres proces, valg af materialer, farveskala m.m.
Der er fri entré, men da vi serverer lidt lækkert til ganen til de fremmødte, har vi brug for din tilmelding via tilmelding@svfk.dk
–
Om kunstnerne
Sian Kristoffersen er uddannet fra Det Kgl. Danske Kunstakademis Afdeling for Teori og Formidling (MA) i 2007 og Glasgow School of Art’s Dept. of Photography (BA Hons.) i 2004.
Hun arbejder primært med installation og skulptur, ofte iscenesat i interiorlignende tableauer af indbyrdes og tæt forbundne elementer. Arbejdet er centreret omkring iscenesættelsen af narrativer med udgangspunkt i mytologi, film og litteratur og med et fokus på det taktile, sanselige og materiale bevidste.
Hun arbejder i mange medier og materialer blandt andet lyd, fotografi og video, stål, jesmonite, bronze, tekstil og træ.
Har bl.a. udstillet i Danske Grafikeres Hus (DK), Galleri Marie Kirkegaard (DK), Skånes Konstforening (SE) og på Tranen (DK).
www.sian-kristoffersen.com
Marie Edinger Plum er uddannet fra Det Kongelige Danske Kunstakademi og Academy of Fine Arts Vienna, 2010.
Hendes praksis bearbejder tematikker som velfærdssamfundets konstante søgen efter perfektion, succes, selviscenesættelse, det ydre og positionering.
Hun interesserer sig for forbrugskulturens negative indvirkning på menneskets følelsesliv i form af stress, tab og desperation, eller, som i tilfældet med Pleasure Garden, i form af klima- og biodiversitetskrise.
Har bl.a. udstillet i MAC (Museo de Arte Contemporaneo), Santiago, (Chile), Real Estate – Huset for Kunst og Design, Holstebro og på Ringsted Galleriet.
www.marieplum.com

Udstilling Foyer: Barbara Amalie Skovmand Thomsen
2023-01-06 - 2023-02-05
Aerial
6. januar – 5. februar 2023
ophav ukendt
fremtræden ubestemt form
evig tilblivelse
Værkserien Aerial er en hilsen til det ukendte og de uidentificerede luftfænomener (UAP – Unidentified Aerial Phenomena / UFO), der i århundreder er opfattet, men ej identificeret af mennesker. Igennem forskellige tider, kulturer og befolkningsgrupper har de fremstået med kraftigt varierende form.
En romersk hær under kommando af Lucullus var ved at starte en kamp med Mithridates VI fra Pontus, da…
“Himlen pludselig bristede, og en enorm flammelignende genstand blev set falde ned mellem de to hære. I form var det mest som en vinkrukke og i farve som smeltet sølv”.
I dag berettes om skinnende cigar-, tallerken-, diamant- og ovale former. Med Pentagons offentliggørelse af videooptagelserne FLIR, GIMBAL og GOFAST i 2020 har fænomenerne fået fornyet bevågenhed. Optagelserne er foretaget af det amerikanske luftvåben og viser flyvende fænomener, der ser ud til at omgå tyngdekraften.
Observationerne får os til at gruble over naturlovene; hvad universet rummer, hvem/hvad vi er i selskab med, og om vi er i stand til at opfatte det ukendte, hvis/når vi møder det. Vores virkelighedsopfattelse er til forhandling!
Aerial udvider og åbner op for andre former for væren. En atmosfærisk refleksion over det ukendte. Over en andethed, vi ikke har mødt, eller en andethed, vi omgiver os med, men som vi ikke erkender.
Aerial er en skulpturel lydinstallation, der består af ni skinnende 1×1,2 m. store, buede ovaler i stål og aluminium. De luftige kartoffelchips-formede skulpturer er iscenesat i mørke, hvor de transmitterer en knitrende, kosmisk susen. Digtet, der ledsager værket, omhandler det ukendtes evigt foranderlige fremtrædelsesform.
Installationen opleves bedst ved, at man opholder sig i rummet i ti minutters tavshed.
Værkserien er produceret på Statens Værksteder for Kunst under et ophold på metalværkstedet. Metalovalerne er buet ved hjælp af et engelskhjul: et redskab, der kan strække, flade og runde plademetaller.
Lyden er produceret i samarbejde med musikproducer, Simon Mariegaard.
Realiseret med støtte fra Statens Kunstfond, Rådet for Visuel Kunst og Dansk Komponistforening.
Fernisering i Foyer på Statens Værksteder for Kunst, d. 6. januar kl. 15:00 i Strandgade 27B, 1401 København K.
Velkommen til Aerial – et selskab.

Om Barbara Amalie Skovmand Thomsen
Uddannet bachelor fra Gerrit Rietveld Akademiet i Amsterdam i 2009, master i Fine Arts fra Sandberg Institute i 2011 i Amsterdam. Herudover bachelor fra Danmarks Designskole fra 2006 med studier i hhv. Tekstildesign og Digital Design.
Skovmand arbejder tværæstetisk som uddannet billedkunstner hvis praksis har taget en musikalsk drejning. Hun har udstillet, performet, spillet koncerter på bl.a. Statens Museum for Kunst, i Koncertkirken, på Reykjavik Arts Festival og Street Art Museum i Skt. Petersburg. Seneste koncerter var i Dansekapellets Kuppelsal og i Frihavnskirken med klangskulpturen Concordia – en akustisk synthesizer, som Skovmand har bygget af glas og metal.

Foredrag: Kirsten Toftegaard om Marie Gudme Leth
2023-01-10 16:30 - 18:00
Marie Gudme Leth – en pioner i dansk stoftryk
Fyraftensmøde d. 10. januar 2023 kl. 16.30 – 18.00
Marie Gudme Leth (1895-1997) var blandt pionererne, der i slutningen af 1920’erne genindførte stoftrykket som kunsthåndværk i Danmark. Hun skabte en række klassiske og populære stoftryksmønstre, der åbnede danskernes øjne for farverige tekstiler fyldt med humor og livsglæde, og som gik imod tidens herskende strømning af funktionalistiske tekstiler uden megen dekoration.
Marie Gudme Leth drev sin egen stoftrykvirksomhed, hvilket ikke var almindeligt i samtiden. Hun var en ambitiøs, selvstændig kvinde, der blev anerkendt i sin samtid, og hun modtog adskillige hædersbevisninger. Marie Gudme Leths arbejde er stadigvæk et forbillede for mange tekstildesignere og stoftrykkere, og hun efterlod sig en stor arv i dansk kunsthåndværk, bl.a. gennem ca. 20 års undervisning på Kunsthåndværkerskolen. I 2006 blev Marie Gudme Leth optaget i Kulturministeriets Kulturkanon.
Fra udstillingen, “Marie Gudme Leth: Pioneer of Print”, Designmuseum Danmark 2016
Kirsten Toftegaard er museumsinspektør på Designmuseum Danmark og stod bag udstillingen: Marie Gudme Leth – Pioneer of Print tilbage i 2016.
Bogen med samme titel blev udgivet i 2021, og med denne som bagkatalog vil Kirsten fortælle om sit arbejde med Gudme Leths lange liv og oeuvre.
Foredraget afvikles i samarbejde med Dansk Tekstillaug og foregår på
Statens Værksteder for Kunst, plan 4
Strandgade 27B
1401 København K
Der er fri entré, men tilmelding er nødvendig via tilmelding@svfk.dk
Eventet livestemes via vores Facebookside

Udstilling Foyer: Melou Vanggaard, Ole Vanggaard og Ola Wedebrunn
2023-02-10 - 2023-03-12
Billede & Konstruktion
10. februar – 12. marts 2023
Udstillingen repræsenterer en gendigtning af et af billedkunstner Melou Vanggaards malerier. Gendigtningen udgør en konkret model: en 3D “archi sculpture”, udført i samarbejde med ingeniør Ole Vanggaard og arkitekt Ola Wedebrunn på Statens Værksteder, hvor de sammen har forvandlet maleriet til rum, materiale og konstruktion.
Med træet som bærende materiale har de brugt deres individuelle fagligheder til at skabe et fælles værk – en træskulptur baseret på maleriet som grundplan.
Kunstneren, ingeniøren og arkitekten har i træværkstedet eksperimenteret med udnyttelsen af tynde fladers styrke og stivhed. Deres grundlæggende antagelse har været, at en del af naturens bærende konstruktioner, i såvel planter som dyr, kan være 10 gange mere effektive end det, vi ser i dag, altså at ressourcerne kan udnyttes mere effektivt.
Eksperimentet er således en påmindelse om, at vi i mange henseender har ubrugte ressourcer, der hæmmes af bureaukrati, certificeringer og it-systemers kompleksitet. Vi glemmer, at vi kontrolleres af algoritmer og fastlagte mønstre, og at vores hjerners kreativitet endnu har ubrugte muligheder. Dette værk er et forsøg på at lade kunsten bane vejen for de ubrugte menneskelige og naturlige ressourcer, at bruge kunsten som algoritme.
Fernisering d. 10. februar kl. 15.00 – 17.00.
Velkommen på Statens Værksteder for Kunst, Strandgade 27B, 1401 København K.
